«Ոսկե ծիրան» Երևանի միջազգային կինոփառատոնի պատվավոր հյուրերն են` համաշխարհային կինոյի աստղեր Օռնելլա Մուտին և Նաստասյա Կինսկին: Իտալուհի Օռնելլա Մուտին կինոարվեստում ճանաչման է արժանացել Գերմանական նոր կինոյի հիմնադիրներից մեկի` Ֆոլքեր Շլյոնդորֆի «Սվանի սերը» ֆիլմում (1982), նկարահանվելով: Ինչպես նաև իտալացի նշանավոր ռեժիսորներ Մարկո Ֆերրերի և Դինո Րիզիի կինոերկերում կերտած հրաշալի կերպարներով: Մեր հանդիսատեսին Մուտին առավելապես ծանոթ է «Կամակոր տղամարդու սանձահարումը» կատակերգական ֆիլմում “սանձահարող կնոջ” դերակատարումով, որտեղ նրա խաղընկերն է Ադրիանո Չելենտանոն: